Legal Document

Category: 15

Text:
13. ΝΟΜΟΘΕΤ. ΔΙΑΤΑΓΜΑ υπ’ αριθ.301 της 23/27 Σεπτ.1969 (ΦΕΚ Α΄195) Περί τροποποιήσεως και συμπληρώσεως των περί Ισραηλιτικών Κοινοτήτων διατάξεων. Άρθρ.1.-Το δια του άρθρ.5 του Α.Ν.367/1945 «περί ανασυγκροτήσεως Ισραηλιτικών Κοινοτήτων» συσταθέν και δια του άρθρ.1 του Νόμ.1657/1951 «περί τροποποιήσεως και συμπληρώσεως των περί Ισραηλιτικών Κοινοτήτων διατάξεων» μόνιμον καταστάν «Κεντρικόν Ισραηλιτικόν Συμβούλιον Συντονισμού και Γνωματεύσεως (Κ.Ι.Σ.)» λογίζεται από της ιδρύσεώς του Νομικόν Πρόσωπον Δημοσίου Δικαίου, ασκούν πάσας τας εν άρθρ.5 του Α.Ν.367/1945 αναφερομένας αρμοδιότητας. Άρθρ.2-3.(Αντικαθίστανται το άρθρ.3 Α.Ν.367/1945 και το άρθρ.5 Νόμ.1657/1951). Άρθρ.4.-Αι Ισραηλιτικαί Κοινότητες Βεροίας, Καστοριάς, Αλεξανδρουπόλεως και Νέας Ορεστιάδος λογίζονται από της ιδρύσεώς των, ως Νομικά Πρόσωπα Δημοσίου Δικαίου, διεπόμεναι υπό των διατάξεων του Νόμ.2456/1920 «περί Ισραηλιτικών Κοινοτήτων» ανεξαρτήτως της μη εκδόσεως, μέχρι της δημοσιεύσεως του παρόντος, του κατά το άρθρ.1 του ως άνω Νόμου προβλεπομένου Β.Δ/τος. Άρθρ.5.-Αι διατάξεις του Νόμ.2456/1920, πλην των άρθρ.23 και 24 αυτού, ως και αι διατάξεις των Α.Ν.367/1945 και Νόμ.1657/1951, ως αύται ισχύουσιν εκάστοτε, εφαρμόζονται και επί των Ισραηλιτικών Κοινοτήτων Δωδεκαννήσου. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.